ai4bharat/Pralekha huggingface dataset:
రక్షణ మంత్రిత్వ శాఖ
భాగస్వామ్య పద్ధతిలో 23 కొత్త సైనిక్ స్కూల్స్ ఏర్పాటుకు ఆమోదం తెలిపిన రక్షణ మంత్రి శ్రీ రాజ్నాథ్ సింగ్
స్వచ్ఛంద సంస్థలు/ ప్రైవేటు పాఠశాలలు / రాష్ట్ర ప్రభుత్వాల భాగస్వామ్యంతో 6వ తరగతి నుంచి తరగతుల వారీగా గ్రేడెడ్ పద్ధతిలో 100 కొత్త సైనిక్ పాఠశాలల ఏర్పాటుకు భారత ప్రభుత్వం ఆమోదం తెలిపింది. ఈ చొరవ కింద దేశవ్యాప్తంగా ఉన్న 19 కొత్త సైనిక్ స్కూల్స్తో సైనిక్ స్కూల్స్ సొసైటీ అవగాహనా ఒప్పందం పై సంతకాలు చేసింది.
భాగస్వామ్య విధానంలో కొత్త సైనిక్ స్కూళ్ళను తెరవడానికి దరఖాస్తుల మూల్యాంకనాన్నికఠినంగా చేపట్టిన తర్వాత భాగస్వామ్య పద్ధతిలో 23 కొత్త సైనిక స్కూళ్ళను ఏర్పాటు చేసేందుకు రక్షణ మంత్రి శ్రీ రాజ్నాథ్ సింగ్ ఆమోదాన్ని తెలిపారు. ఈ చొరవ వల్ల భాగస్వామ్య విధానంలో ఇప్పటికే పాత సరళిలో పని చేస్తున్న 33 సైనిక స్కూల్స్ కాకుండా కొత్త స్కూళ్ళ సంఖ్యను సైనిక్ స్కూల్ సొసైటీ 42కు పెంచింది.
జాతీయ విద్యా విధానానికి అనుగుణంగా విద్యార్ధులకు నాణ్యమైన విద్యను అందించడం, సాయుధ దళాలలో చేరడంతో పాటు వారికి మెరుగైన ఉద్యోగావకాశాలను కల్పించేందుకు 100 నూతన సైనిక్ స్కూల్స్ను ఏర్పాటు చేయాలన్నది ప్రధానమంత్రి శ్రీ నరేంద్ర మోడీ దార్శనికత వెనుక ఉన్న లక్ష్యాలు. నేటి యువతను రేపటి బాధ్యతాయుతమైన పౌరులుగా తీర్చిదిద్దడం ద్వారా దేశ నిర్మాణానికి ప్రభుత్వంతో చేతులు కలపడానికి ప్రైవేటు రంగానికి కూడా ఇది అవకాశం ఇస్తుంది.
ఆమోదాన్ని పొందిన కొత్త సైనిక్ స్కూళ్ళ రాష్ట్రాలు/ యుటిల వారీ జాబితాను https://sainikschool.ncog.gov.in/ అన్న లిక్ను క్లిక్ చేయడం ద్వారా చూడవచ్చు.
ఈ కొత్త సైనిక్ స్కూళ్ళు, సంబంధిత విద్యా బోర్డులకు అనుబంధం కాకుండా, సైనిక్ స్కూల్స్ సొసైటీ ఆధ్వర్యంలో పని చేస్తూ, భాగస్వామ్య పద్ధతిలో కొత్త సైనిక్ పాఠశాలల కోసం సొసైటీ నిర్దేశించిన నియమాలు, నిబంధనలను అనుసరిస్తాయి . ఈ కొత్త సైనిక్ స్కూళ్ళు, సంబంధిత బోర్డు పాఠ్యాంశాలకు అదనంగా, వారు సైనిక్ స్కూల్ నమూనాలోని విద్యార్ధులకు అకడమిక్ ప్లస్ పాఠ్యాంశాలతో కూడిన విద్యను కూడా అందిస్తారు. ఈ పాఠశాలల నిర్వహణ, విధి విధానాలకు సంబంధించిన వివరాలు https://sainikschool.ncog.gov.in/ అన్న వెబ్సైట్లో అందుబాటులో ఉంటాయి. ఆసక్తి కలిగిన విద్యార్ధులు, తల్లిదండ్రులు ఈ వెబ్ పోర్టల్ను సందర్శించి, ఈ నూతన అవకాశం నుంచి లబ్ధి పొందవలసిందిగా ఆహ్వానించడం జరుగుతోంది.
ఆయుష్
ఔషధ మొక్కల ఉత్పత్తిని ప్రోత్సహించడానికి అవగాహన ఒప్పందంపై సంతకాలు చేసిన లక్నోకి చెందిన ఎన్ఎంపిబి, సిఎస్ఐఆర్-సీమాప్
జాతీయ ఔషధ మొక్కల బోర్డు , కౌన్సిల్ ఆఫ్ సైంటిఫిక్ అండ్ ఇండస్ట్రియల్ రీసెర్చ్-సెంట్రల్ ఇన్స్టిట్యూట్ ఆఫ్ మెడిసినల్ అండ్ ఆరోమాటిక్ ప్లాంట్స్, , ఔషధ మొక్కలకు సంబంధించి నాణ్యమైన మొక్కలు ఉత్పత్తి ని ప్రోత్సహించడానికి ఉమ్మడి సహకార ప్రయత్నాలను విస్తరించడానికి ఈ రోజు ఒక అవగాహన ఒప్పందంపై సంతకం చేశాయి.
ఈ ఎమ్ఒయు ఎన్ఎంపిబి ద్వారా గుర్తించిన ఔషధ మొక్కలు, మూలికల క్యూపిఎం అభివృద్ధిని సులభతరం చేస్తుంది మరియు వివిధ వ్యవసాయ-వాతావరణ మండలాల్లో తగిన ఔషధ మొక్కలను అభివృద్ధి, ప్రచారం, సంరక్షణ మరియు పెంపకం కోసం ఆయా నర్సరీలను స్థాపించడంలో సహాయపడుతుంది. లక్నోసిఎస్ఐఆర్-సీమాప్, సామూహిక గుణకారం, వ్యవసాయ-సాంకేతికత అభివృద్ధి, ఎంపిక చేసిన ఔషధ మొక్కలు మరియు మూలికల నాణ్యమైన నాటడం మెటీరియల్ ఉత్పత్తిపై పరిశోధనను కూడా చేపట్టవచ్చు.
ఎమ్ఓయు కాలంలో, ఎన్ఎంపిబి తన అమలు చేసే ఏజెన్సీల ద్వారా అంటే రాష్ట్ర ఔషధ మొక్కల బోర్డులు, రాష్ట్ర ఉద్యానవన శాఖలు, సిఎస్ఐఆర్-సీమాప్ లక్నోతో కలిసి మరియు సహకారంతో భారతదేశం అంతటా ప్రాంతీయ, సులభతర కేంద్రాలు, ఔషధ మొక్కల క్యూపిఎం అభివృద్ధికి సంబంధించిన ప్రాజెక్ట్లకు మద్దతు ఇస్తుంది.
ఆయుష్ మంత్రిత్వ శాఖ క్రింద పని చేస్తున్న ఎన్ఎంపిబి, ఔషధ మొక్కలకు సంబంధించిన అన్ని విషయాలను సమన్వయం చేయడం మరియు వాణిజ్యం, ఎగుమతి, సంరక్షణ సంబంధించిన విధానాలు మరియు కార్యక్రమాలకు మద్దతు ఇవ్వడం తప్పనిసరి.
మానవ వనరుల అభివృద్ధి మంత్రిత్వ శాఖ
‘కాశీ తమిళ సంగమం’లో భాగంగా నిర్వహించే 8 రోజుల క్రీడా సదస్సులో పాల్గొననున్న క్రీడాకారులు
సంప్రదాయాలు, సంస్కృతి, నాగరికత మరియు మతపరమైన తీర్థయాత్రతో పాటు 'కాశీ తమిళ సంగమం'లో పాల్గొనేవారిని భాగస్వాములను చేసే మరో అంశం క్రీడలు.
స్పోర్ట్స్ అథారిటీ ఆఫ్ ఇండియా  బనారస్ హిందూ యూనివర్శిటీ లో 8వ తేదీనుండి డిసెంబర్ 15వ తేదీ వరకు 8 రోజుల పాటు ‘క్రీడా సదస్సును’ నిర్వహిస్తోంది.
బిహెచ్యులోని ‘మహామాన కి బాగియా’లో నిర్వహించే క్రీడా శిఖరాగ్ర సదస్సులో పాల్గొనే క్రీడాకారులు ‘కాశీ తమిళ సంగమం’ను చూసే అవకాశాన్ని కూడా పొందుతారు. ఇందులో దిగువ ఇవ్వబడిన షెడ్యూల్ ప్రకారం ఎనిమిది విభాగాల్లో క్రీడలు నిర్వహించబడతాయి.
'కాశీ తమిళ సంగమం - స్పోర్ట్స్ సమ్మిట్'లో పాల్గొనే ఉత్తర మరియు దక్షిణ భారతదేశం నుండి పురుషుల మరియు మహిళల జట్టును ఏర్పాటు చేశారు.
('కాశీ తమిళ సంగమం' - స్పోర్ట్స్ సమ్మిట్ షెడ్యూల్: 8నుండి - 15 డిసెంబర్ 2022 వరకు
|
|
క్రమ సంఖ్య
|
|
తేదీ
|
|
రోజు
|
|
క్రీడా కార్యకలాపాలు
|
|
వేదిక
|
|
1.
|
|
8 డిసెంబర్ 2022
|
|
గురువారం
|
|
హాకీ మ్యాచ్
|
|
హాకీ స్టేడియం, బిహెచ్యు
|
|
2.
|
|
9 డిసెంబర్ 2022
|
|
శుక్రవారం
|
|
ఫుట్బాల్ మ్యాచ్
|
|
ఫుట్బాల్ స్టేడియం, బిహెచ్యు
|
|
3.
|
|
10 డిసెంబర్ 2022
|
|
శనివారం
|
|
క్రికెట్ మ్యాచ్
|
|
ఐఐటీ క్రికెట్ స్టేడియం, బిహెచ్యు
|
|
4.
|
|
11 డిసెంబర్ 2022
|
|
ఆదివారం
|
|
టేబుల్ టెన్నిస్ & బ్యాడ్మింటన్ మ్యాచ్
|
|
ఎంపీ హాల్, బిహెచ్యు
|
|
5.
|
|
12 డిసెంబర్ 2022
|
|
సోమవారం
|
|
వాలీబాల్ మ్యాచ్
|
|
బిహెచ్యు స్పోర్ట్స్ గ్రౌండ్, బిహెచ్యు
|
|
6.
|
|
13 డిసెంబర్ 2022
|
|
మంగళవారం
|
|
ఖో-ఖో మ్యాచ్
|
|
బిహెచ్యు స్పోర్ట్స్ గ్రౌండ్, బిహెచ్యు
|
|
7.
|
|
14 డిసెంబర్ 2022
|
|
బుధవారం
|
|
కబడ్డీ మ్యాచ్
|
|
బిహెచ్యు స్పోర్ట్స్ గ్రౌండ్, బిహెచ్యు
ప్రధాన మంత్రి కార్యాలయం
భూటాన్రాజు శ్రీ జిగ్మే ఖేసర్ నామ్ గ్యాల్ వాంగ్ చుక్ తో సమావేశమైన ప్రధాన మంత్రి
భూటాన్ రాజు శ్రీ జిగ్మే ఖేసర్ నామ్ గ్యాల్ వాంగ్ చుక్ తో ప్రధాన మంత్రి శ్రీ నరేంద్ర మోదీ న్యూ ఢిల్లీ లోని తన నివాసం లో సమావేశమయ్యారు.
ప్రధాన మంత్రి ఒక ట్వీట్ లో -
‘‘భూటాన్ రాజు శ్రీ జిగ్మే ఖేసర్ నామ్ గ్యాల్ వాంగ్ చుక్ కు స్వాగతం పలికినందుకు నేను సంతోషిస్తున్నాను. మేం ఒక స్నేహపూర్ణమైనటువంటి ఫలప్రద సమావేశం లో పాలుపంచుకొన్నాం. భారతదేశం – భూటాన్ సంబంధాల ను నూతన శిఖరాల కు తీసుకుపోవడం కోసం మా యొక్క ప్రగాఢమైనటువంటి మిత్రత్వాన్ని మరియు ద్రూక్ గ్యాల్ పో యొక్క దార్శనికత కు మేం అత్యధిక ప్రాముఖ్యాన్ని కట్టబెడతాం.’’ అని పేర్కొన్నారు.
మంత్రిమండలి
భారతదేశాని కి మరియు ఆస్ట్రేలియా కు మధ్య క్రీడల రంగంలో సహకారాని కి ఉద్దేశించిన అవగాహనపూర్వక ఒప్పంద పత్రాని కి ఆమోదం తెలిపినమంత్రిమండలి
భారతదేశం గణతంత్రాని కి చెందిన యువజన వ్యవహారాలు మరియు క్రీడల మంత్రిత్వ శాఖ కు ఆస్ట్రేలియా ప్రభుత్వం లో ఆరోగ్యం మరియు వృద్ధుల సంరక్షణ విభాగానికి మధ్య క్రీడల రంగం లో సహకారాని కి ఉద్దేశించిన అవగాహన పూర్వక ఒప్పంద పత్రాని కి  ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రిమండలి సమావేశం ఆమోదాన్ని తెలిపింది.
భారతదేశాని కి మరియు ఆస్ట్రేలియా కు మధ్య క్రీడల రంగం లో ద్వైపాక్షిక ఆదాన ప్రదాన కార్యక్రమాలు; స్పోర్ట్స్ సైన్సెస్, క్రీడా రంగ సంబంధి సాంకేతికత లు మరియు ఆ రంగం లో మౌలిక సదుపాయాల పరం గా జ్ఞానాన్ని మరియు ప్రావీణ్యాన్ని విస్తృతం చేసుకోవడం లో సాయపడుతాయి; ఈ ద్వైపాక్షిక ఆదాన ప్రదాన కార్యక్రమం లో భాగం గా క్రీడాకారుల తో పాటు కోచ్ లకు సైతం శిక్షణ మరియు ప్రగతి; స్పోర్ట్స్ గవర్నెన్స్ ఇంకా నిష్ఠ; క్రీడల లో అట్టడుగు స్థాయి లో ప్రాతినిధ్యం; ప్రధానమైనటువంటి క్రీడా కార్యక్రమాల నిర్వహణ; క్రీడల లో వైవిధ్యం మరియు వివిధ వర్గాల వారి ని కలుపుకొని ముందుకు పోవడం వంటి వాటి కి కూడాను ఈ కార్యక్రమాలు తోడ్పడుతాయి. ఫలితం గా మన క్రీడాకారులు అంతర్జాతీయ ఆటల పోటీల లో వారి ప్రదర్శన మెరుగు పడుతుంది; భారతదేశాని కి మరియు ఆస్ట్రేలియా కు మధ్య ద్వైపాక్షిక సంబంధాలు బలపడుతాయి.
ఆస్ట్రేలియా తో పాటు క్రీడారంగం లో ద్వైపాక్షిక సహకారం ఫలితం గా ఒనగూరే లాభాలు క్రీడాకారులు అందరికి సమానం గా వర్తిస్తాయి., జాతి, వర్గం, ధర్మం, ప్రాంతం, ఆడ లేక మగ వంటి ఏ విభేదాలు లెక్క కు రావు కూడాను.
హోం మంత్రిత్వ శాఖ
అంతర్జాతీయ యువ దినోత్సవం సందర్భంగా శుభాకాంక్షలు తెలిపిన కేంద్ర హోంమంత్రి అమిత్ షా
ఏ దేశానికైనా అతి పెద్ద బలం, ఆస్తి యువతే. గొప్ప ఆశయాలు, నైపుణ్యాలున్న యువశక్తిని దేవుడి ఆశీస్సులతో భారత్ పొందింది: అమిత్ షా
ఎదురయిన అవకాశాలతో అద్భుతాలు సృష్టించే శక్తి నైపుణ్యవంతులు, ఉత్సాహవంతులైన యువతకు ఉంది: అమిత్ షా
నైపుణ్య భారత్, అంకుర భారత్, భారత్లో తయారీ, ఎన్ఈపీ వంటి కార్యక్రమాల ద్వారా, యువతలో దాగున్న అపారశక్తిని వెలికితీసే వ్యవస్థను మోదీ ప్రభుత్వం సృష్టిస్తోంది: అమిత్ షా
ప్రధాని మోదీ కలలుగన్న 'నవ భారత్' కోసం యువత తప్పకుండా కష్టపడుతుంది: అమిత్ షా
అంతర్జాతీయ యువ దినోత్సవం సందర్భంగా, కేంద్ర హోంమంత్రి శ్రీ అమిత్ షా శుభాకాంక్షలు తెలిపారు. ఏ దేశానికైనా అతి పెద్ద బలం, ఆస్తి యువతేనంటూ వరుస ట్వీట్లు చేశారు. గొప్ప ఆశయాలు, నైపుణ్యాలున్న యువశక్తిని దేవుడి ఆశీస్సులతో భారత్ పొందిందని పేర్కొన్నారు. ప్రధాని శ్రీ నరేంద్ర మోదీ కలలుగన్న 'నవ భారత్' కోసం యువత తప్పకుండా కష్టపడుతుందని అమిత్ షా విశ్వాసం వ్యక్తం చేశారు.
తాము నడిచే దారిలో ఎదురయిన అవకాశాలతో అద్భుతాలు సృష్టించే శక్తి నైపుణ్యవంతులు, ఉత్సాహవంతులైన యువతకు ఉందని అమిత్ షా అన్నారు.
నైపుణ్య భారత్, అంకుర భారత్, భారత్లో తయారీ, కొత్త విద్యావిధానం  వంటి కార్యక్రమాల ద్వారా, యువతలో దాగున్న అపారశక్తిని వెలికితీసే వ్యవస్థలను మోదీ ప్రభుత్వం నిరంతరం సృష్టిస్తోందని అమిత్ షా తన ట్వీట్లో వెల్లడించారు.
హోం మంత్రిత్వ శాఖ
వీధి వ్యాపారులకు లబ్ధి చేకూర్చే "పీఎం స్వనిధి" పథకాన్ని మోదీ ప్రభుత్వం కొనసాగించడంపై కేంద్ర హోంమంత్రి శ్రీ అమిత్ షా ప్రశంస
"ప్రతి పౌరుడి అభివృద్ధిపైనే భారతదేశ అభివృద్ధి ఆధారపడి ఉంది, సమాజంలోని ప్రతి వర్గాన్నీ బలోపేతం చేయడానికి ప్రధాని మోదీ కట్టుబడి ఉన్నారు"
"వీధి వ్యాపారులు ఆర్థికంగా నిలదొక్కుకునేలా చేయడం ఈ పథకం లక్ష్యం. మోదీ దూరదృష్టికి, పేదల సంక్షేమం పట్ల ఆయనకున్న ఆరాటానికి ఇది నిదర్శనం"
"ప్రస్తుత కరోనా సమయంలో జీవనోపాధిని పునరిద్ధరించడం ద్వారా కోట్ల మందికి ఈ పథకం ఉపయోగపడుతోంది"
"పీఎం స్వనిధి చిన్న వ్యాపారాలను ఆత్మనిర్భర్ చేస్తోంది, నవ భారత నిర్మాణంలో కీలక పాత్ర పోషిస్తోంది"
వీధి వ్యాపారులకు లబ్ధిని చేకూర్చే "పీఎం స్వనిధి" పథకాన్ని మోదీ ప్రభుత్వం కొనసాగించడాన్ని కేంద్ర హోంమంత్రి శ్రీ అమిత్ షా ప్రశంసించారు. మధ్యప్రదేశ్కు చెందిన చిరు వ్యాపారులతో ప్రధాని శ్రీ నరేంద్ర మోదీ ‘స్వనిధి సంవాద్’ నిర్వహించారు. ఈ సందర్భంగా అమిత్ షా వరుస ట్వీట్లు చేశారు. "ప్రతి పౌరుడి అభివృద్ధిపైనే భారతదేశ అభివృద్ధి ఆధారపడి ఉంది. సమాజంలోని ప్రతి వర్గాన్నీ బలోపేతం చేయడానికి ప్రధాని మోదీ కట్టుబడి ఉన్నారు. వీధి వ్యాపారులు ఆర్థికంగా నిలదొక్కుకునేలా చేయడం ఈ పథకం లక్ష్యం. మోదీ దూరదృష్టికి, పేదల సంక్షేమం పట్ల ఆయనకున్న ఆరాటానికి ఇది నిదర్శనం" అని అమిత్ షా ట్వీట్లో పేర్కొన్నారు.
ప్రస్తుత కరోనా సమయంలో జీవనోపాధిని పునరిద్ధరించడం ద్వారా కోట్ల మందికి ఈ పథకం ఉపయోగపడుతోందని అమిత్ షా వెల్లడించారు. ఇలాంటి ముఖ్యమైన సంక్షేమ పథకాన్ని ప్రారంభించినందుకు ప్రధాని మోదీకి కృతజ్ఞతలు తెలిపారు.
"పీఎం స్వనిధి" చిన్న వ్యాపారాలను ఆత్మనిర్భర్ చేస్తోందని, నవ భారత నిర్మాణంలో కీలక పాత్ర పోషిస్తోందని ట్వీట్ చేశారు.
కరోనా కారణంగా వ్యాపారాలు కోల్పోయి, నష్టపోయిన పేద వీధి వ్యాపారుల జీవనోపాధిని పునరుద్ధరించి, వ్యాపార కార్యకలాపాలు పునఃప్రారంభించేలా చేయడానికి ఈ ఏడాది జూన్ 1వ తేదీన పీఎం స్వనిధి పథకాన్ని కేంద్ర ప్రభుత్వం ప్రారంభించింది. కనీసం 50 లక్షల మందికి ప్రయోజనం చేకూర్చడం ఈ పథకం లక్ష్యం. ఈ పథకం ద్వారా, వీధి వ్యాపారులు వ్యాపార పెట్టుబడి కోసం రూ.10 వేలను అప్పుగా తీసుకోవచ్చు. ఏడాదిలో నెలనెలా కొంత మొత్తం చొప్పున అప్పును తిరిగి చెల్లించవచ్చు. సకాలంలో/ముందుగానే వాయిదాలు కట్టేవారికి ఏడాదికి 7 శాతం వడ్డీ రాయితీని, మూడు నెలలకోసారి చొప్పున నేరుగా వారి బ్యాంకు ఖాతాల్లో జమ చేస్తారు. ముందస్తు చెల్లింపులపై ఎలాంటి రుసుము విధించరు. క్యాష్బ్యాక్ రూపంలో నెలకు 100 రూపాయల వరకు ప్రోత్సాహకాలు అందిస్తూ, ఈ పథకం డిజిటల్ లావాదేవీలను ప్రోత్సహిస్తుంది. సకాలంలో లేదా ముందస్తుగా వాయిదాలు చెల్లించేవారికి అప్పు పరిమితిని కూడా కేంద్రం పెంచుతుంది.
ప్రధాన మంత్రి కార్యాలయం
ప్రధానమంత్రిని కలుసుకున్న ఆంధ్రప్రదేశ్ గవర్నర్
ఆంధ్రప్రదేశ్ గవర్నర్ శ్రీ బిశ్వభూషణ్ హరిచందన్ ఇవాళ న్యూఢిల్లీలో ప్రధానమంత్రి శ్రీ నరేంద్ర మోదీతో సమావేశమయ్యారు.
కార్మిక, ఉపాధికల్పన మంత్రిత్వ శాఖ
బాల మరియు కౌమార లేబర్  చట్టం సమర్థవంతమైన అమలు కోసం పెన్సిల్ పోర్టల్ ఉపయోగించబడుతోంది
ప్రభుత్వం చైల్డ్ లేబర్  చట్టం, 1986ని రూపొందించింది, దీనిని 2016లో సవరించారు. సవరించిన చట్టాన్ని బాల మరియు కౌమార లేబర్  [సిఏఎల్పిఆర్] చట్టం, 1986 అని పిలుస్తారు.ఏదైనా వృత్తి మరియు ప్రక్రియలో 14 సంవత్సరాల కంటే తక్కువ వయస్సు ఉన్న పిల్లల పని లేదా ఉపాధి మరియు ప్రమాదకర వృత్తులు మరియు ప్రక్రియలలో 14 నుండి 18 సంవత్సరాల వయస్సు గల కౌమారదశలో ఉన్నవారిని ఈ చట్టం పూర్తి నిషేధాన్ని అందిస్తుంది. చట్టాన్ని ఉల్లంఘించినందుకు మరియు నేరాన్ని గుర్తించదగినదిగా చేసినందుకు యజమానులను కఠినంగా శిక్షించేలా సవరణ కూడా అందిస్తుంది.
బాల మరియు కౌమార లేబర్  చట్టం, 1986 కేంద్ర ప్రభుత్వానికి సంబంధించిన రైల్వే పరిపాలన, ప్రధాన నౌకాశ్రయం, గని, చమురు క్షేత్రాలు మినహా రాష్ట్ర ప్రభుత్వంచే అమలు చేయబడుతుంది. విడుదలైన బాల కార్మికుల వివరాలు సిఏఎల్పీఆర్ చట్టాన్ని ఉల్లంఘించినందుకు పరిశ్రమల యజమానులపై తీసుకున్న చర్యలు, సిఏఎల్పీఆర్ చట్టాన్ని ఉల్లంఘించిన వారి నుండి రికవరీ చేయబడిన జరిమానా మొత్తం మొదలైనవి కేంద్ర ప్రభుత్వ స్థాయిలో నిర్వహించబడవు.
జిల్లా మేజిస్ట్రేట్ అధ్యక్షతన జిల్లా ప్రాజెక్ట్ సొసైటీల ద్వారా బాల కార్మికుల పునరావాసం కోసం కార్మిక & ఉపాధి మంత్రిత్వ శాఖ జాతీయ బాల కార్మికుల ప్రాజెక్ట్  పథకాన్ని అమలు చేస్తోంది. ఎన్సిఎల్పి పథకం కింద, 9-14 సంవత్సరాల వయస్సు గల పిల్లలను రక్షిస్తారు/ పని నుండి ఉపసంహరించుకుంటారు మరియు ఎన్సిఎల్పి ప్రత్యేక శిక్షణా కేంద్రాలలో  నమోదు చేయబడతారు. వారికి అక్కడ వారధి విద్య, వృత్తిపరమైన శిక్షణ, మధ్యాహ్న భోజనం, అధికారిక విద్యా విధానంలో ప్రధాన స్రవంతిలోకి రావడానికి ముందు స్టైఫండ్, ఆరోగ్య సంరక్షణ మొదలైనవి అందించబడతాయి. ఎన్సిఎల్పి పథకం ఇప్పుడు 01.04.2021 నుండి సమగ్ర శిక్షా అభియాన్  పథకం కింద ఉపసంహరించబడింది. ఇక నుండి రక్షించబడిన బాలకార్మికులు ఎస్ఎస్ఏ కింద ఎస్టీసీ కార్యాచరణ ద్వారా అధికారిక విద్యా విధానంలో ప్రధాన స్రవంతిలోకి ప్రవేశిస్తారు.
ఇంకా సిఏఎల్పిఆర్ చట్టాన్ని సమర్థవంతంగా అమలు చేయడానికి ప్రభుత్వం ఆన్లైన్ పోర్టల్ పెన్సిల్ ను అభివృద్ధి చేసింది. బాల కార్మికులకు సంబంధించిన ఫిర్యాదును నమోదు చేయడానికి పోర్టల్లో అవకాశం ఉంది. ఈ ఫిర్యాదులను జిల్లాలోని సంబంధిత జిల్లా నోడల్ అధికారులు పరిష్కరిస్తారు. అంతేకాకుండా, కార్మిక & ఉపాధి మంత్రిత్వ శాఖ తన వెబ్సైట్ మరియు వివిధ సోషల్ మీడియా హ్యాండిల్స్ ద్వారా బాల కార్మికుల గురించి ప్రజలకు అవగాహన కల్పిస్తుంది.
1988లో పథకం ప్రారంభించినప్పటి నుంచి జాతీయ బాల కార్మిక ప్రాజెక్ట్  పథకం కింద దాదాపు 14 లక్షల మంది బాల కార్మికులు రక్షించబడ్డారు/ఉపసంహరించబడ్డారు, పునరావాసం కల్పించబడ్డారు మరియు ప్రధాన స్రవంతిలో చేర్చబడ్డారు. 2022-23 ఆర్థిక సంవత్సరంలో  ఎస్టిసీలను నిర్వహించడానికి జిల్లా ప్రాజెక్ట్ సొసైటీకి రూ.12.45 కోట్లు విడుదల చేయబడ్డాయి మరియు ఎన్సిఎల్పి పథకం కింద ఎస్టిసిలలో చేరిన పిల్లలకు స్టైఫండ్గా రూ.3.20 కోట్లు విడుదలయ్యాయి.
ఈ సమాచారాన్ని కార్మిక, ఉపాధి కల్పన శాఖ సహాయ మంత్రి శ్రీ రామేశ్వర్ తెలి రాజ్యసభలో లిఖితపూర్వక సమాధానంలో తెలిపారు.
వ్యవసాయ మంత్రిత్వ శాఖ
ఈరోజు ఇండోర్లో విజయవంతంగా ముగిసిన వ్యవసాయ వర్కింగ్ గ్రూప్ యొక్క మొట్టమొదటి అగ్రికల్చర్ డిప్యూటీస్ మీటింగ్ 
భారతదేశం యొక్క G20 అధ్యక్షతన ఈ సమావేశం ముగింపు
అగ్రికల్చర్ వర్కింగ్ గ్రూప్ , G20 ఆధ్వర్యంలో మూడు రోజుల పాటు జరిగిన మొదటి అగ్రికల్చర్ డెప్యూటీస్ మీటింగ్ 2023 ఫిబ్రవరి 15న అంటే నేడు విజయవంతంగా ముగిసింది. ఈ కార్యక్రమం సంస్కృతి, వంటకాలు మరియు చరిత్రతో కూడిన అనుభవాల సమ్మేళనం అని చెప్పచ్చు. ఇందులో పాల్గొనడం ద్వారా వీటి గురించి అనుభవపూర్వకంగా తెలుసుకుంటూనే పలు సమావేశాలలో అర్థవంతమైన చర్చలలోనూ పాల్గొనే అవకాశం అందరికీ లభించింది.
భారత ప్రెసిడెన్సీ ప్రతిపాదించిన ఎజెండా పై పలు దేశాలు జోక్యం చేసుకోవడమే కాదు.. వాటిలోని అంశాలను సైతం బాగా చర్చించారు. ఈ కార్యక్రమం యొక్క చివరి రోజు సాంకేతిక విభాగ సంబంధిత అంశంతో సెషన్ ప్రారంభమైంది. ఇందులో భాగంగా “ఆహార భద్రత మరియు పోషకాహారం”, “వాతావరణ స్మార్ట్ విధానంతో స్థిరమైన వ్యవసాయం”, “సమిష్టి వ్యవసాయ విలువ గొలుసులు మరియు ఆహార వ్యవస్థలు” మరియు "వ్యవసాయ పరివర్తన కోసం డిజిటలైజేషన్" అనే నాలుగు అంశాల మీద బాగా విస్తృతంగా చర్చించారు.
ఆహార భద్రత మరియు పోషకాహారం అనే అంశానికి సంబంధించిన సాంకేతిక సెషన్పై చర్చ గురించి, ప్రారంభ వ్యాఖ్యలు శ్రీమతి. శుభ ఠాకూర్, జాయింట్ సెక్రటరీ, డిపార్ట్మెంట్ ఆఫ్ అగ్రికల్చర్ & ఫార్మర్స్ వెల్ఫేర్  చేయగా; ఆ తర్వాత చర్చించే అంశం వరల్డ్ ఫుడ్ ప్రోగ్రామ్  అని నిర్ణయించారు. ఇందులో భాగంగా ఆహార భద్రత మరియు పోషకాహారంపై DA&FW అదనపు కార్యదర్శి డాక్టర్ అభిలక్ష్ లిఖి గ్లోబల్ ఫ్రేమ్వర్క్ను సమర్పించారు. ఆ తర్వాత శ్రీమతి శుభ ఠాకూర్, జాయింట్ సెక్రటరీ, DA&FW ఈ వేదిక ద్వారా మిల్లెట్ ఇంటర్నేషనల్ ఇనిషియేటివ్ ఫర్ రీసెర్చ్ అండ్ అవేర్నెస్  గురించి అందరికీ పరిచయం చేశారు.
Sh. ఫ్రాంక్లిన్ L. ఖోబుంగ్, జాయింట్ సెక్రటరీ, DA&FW, వాతావరణ స్మార్ట్ విధానంతో స్థిరమైన వ్యవసాయ విధానాలకు సంబంధించిన సాంకేతిక సెషన్కు ప్రారంభ వ్యాఖ్యలను అందించారు. అనంతరం ఫుడ్ అండ్ అగ్రికల్చర్ ఆర్గనైజేషన్  అనే అంశం గురించి చర్చించాలని నిర్ణయించారు.
DA&FW మరియు ఇంటర్నేషనల్ ఫండ్ ఫర్ అగ్రికల్చరల్ డెవలప్మెంట్  అడిషనల్ సెక్రటరీ డాక్టర్ అభిలక్ష్ లిఖి చేత సమగ్ర వ్యవసాయ విలువ గొలుసులు మరియు ఆహార వ్యవస్థలపై సాంకేతిక సెషన్ను ప్రారంభించారు.
డిజిటలైజేషన్ ఫర్ అగ్రికల్చరల్ ట్రాన్స్ఫర్మేషన్పై జరిగిన టెక్నికల్ సెషన్కు ప్రారంభ వ్యాఖ్యలు డాక్టర్ పి.కె. మెహెర్దా, అదనపు కార్యదర్శి, DA&FW అందించారు. ఈ అంశాన్ని చర్చించాలని ICRISAT నిర్ణయించింది.
ప్రతి థీమ్-ఆధారిత సాంకేతిక సెషన్ సమయంలో, మేధోపరంగా గొప్ప ఆలోచనలు, సూచనలు మరియు పరిశీలనల మార్పిడితో కూడిన బహిరంగ సభ చర్చ జరిగింది. అంతర్దృష్టితో కూడిన ప్రదర్శనలు వ్యవసాయ పరివర్తనకు మార్గం సుగమం చేశాయి. అలాగే వ్యవసాయంలో డిజిటలైజేషన్ యొక్క ప్రాముఖ్యతకు చిన్నకారు రైతులపై ప్రత్యేక దృష్టి సారించింది.
సెషన్ కో-చైర్ డాక్టర్. స్మితాసిరోహి, DA&FW జాయింట్ సెక్రటరీ, సెషన్లలో చర్చించిన నిర్దిష్ట అంశాలను హైలైట్ చేస్తూ ప్రతి సెషన్ను ముగింపు దశకు తీసుకువచ్చారు.
సమావేశాన్ని ముందుకు సాగిస్తూ సెషన్ చైర్ ష్. DA&FW సెక్రటరీ మనోజ్ అహుజా, వ్యవసాయ పరిశోధన మరియు అభివృద్ధి అంశాలపై G20 సభ్య దేశాల మధ్య ఎక్కువ అనుబంధం మరియు సహకారాన్ని కలిగి ఉండవలసిన అవసరం గురించి నొక్కి చెప్పారు. రాబోయే AWG సమావేశాలలో G20 వ్యవసాయ సమస్యలపై చర్చలను మరింత ముందుకు తీసుకువెళతామని చైర్ ఈ సందర్భంగా హామీ ఇచ్చారు.
కార్యక్రమంలో పాల్గొన్న వారి భారతదేశం యొక్క చిరస్మరణీయ సందర్శనను ఒక చక్కని జ్ఞాపకంగా మలిచి గత 3 రోజులలో జరిగిన వివిధ సంఘటనలు, విశేషాలను సమీకరించి రూపొందించిన ఒక వీడియో ప్రదర్శించడం ద్వారా ఈ కార్యక్రమం విజయవంతంగా ముగిసింది.
విద్యుత్తు మంత్రిత్వ శాఖ
నాలుగు సంవత్సరాల అమలును విజయవంతంగా పూర్తి చేసుకున్న సౌభాగ్య
సౌభాగ్య ప్రారంభమైనప్పటి నుండి 2.82 కోట్ల కుటుంబాలు విద్యుదీకరించబడ్డాయి
మిగిలిన విద్యుత్ లేని గృహాలను గుర్తించడానికి మరియు విద్యుత్ కనెక్షన్లను అందించడానికి ప్రత్యేక టోల్-ఫ్రీ హెల్ప్లైన్ ఉంది
సౌభాగ్య ప్రారంభమైనప్పటి నుండి ఈ ఏడాది మార్చి 31 నాటికి 2.82 కోట్ల కుటుంబాలు విద్యుదీకరించబడ్డాయి. 2019 మార్చి నాటికి దేశంలోని గ్రామీణ మరియు పట్టణ ప్రాంతాల్లో 2.63 కోట్ల విద్యుత్తు సౌకర్యం లేని గృహాలకు 18 నెలల రికార్డు సమయంలో విద్యుత్ కనెక్షన్లు అందించారు. తదనంతరం ఏడు రాష్ట్రాలు- అస్సాం, ఛత్తీస్గఢ్, జార్ఖండ్, కర్ణాటక, మణిపూర్, రాజస్థాన్ మరియు ఉత్తర ప్రదేశ్ 31.03.2019 కంటే ముందుగానే గుర్తించబడిన 18.85 లక్షల విద్యుత్ లేని గృహాలు విద్యుత్ కనెక్షన్లు పొందడానికి సుముఖత వ్యక్తం చేశాయి. పథకం వాటికి కూడా వర్తిస్తుంది.
ప్రపంచంలోనే అతి పెద్ద గృహ విద్యుదీకరణ డ్రైవ్లలో సౌభాగ్య ఒకటి. సౌభాగ్యను ప్రధాన మంత్రి శ్రీ నరేంద్ర మోదీ 25 సెప్టెంబర్ 2017 న ప్రకటించారు. దేశంలో యూనివర్సల్ హౌస్హోల్డ్ ఎలక్ట్రిఫికేషన్ను సాధించడం, చివరి మైలు కనెక్టివిటీ ద్వారా గ్రామీణ ప్రాంతాలలో విద్యుత్తు లేని అన్ని గృహాలకు మరియు పట్టణ ప్రాంతాల్లో పేద గృహాలలో విద్యుత్ సౌకర్యాన్ని అందించడం ఈ పథకం లక్ష్యం. ఈ పథకాన్ని ప్రారంభించే సమయంలో అందరికీ విద్యుత్ అందిస్తామని మరియు కొత్తతరం భారతదేశంలో ఈక్విటీ, సమర్థత మరియు నిలకడ కోసం పని చేస్తానని ప్రధానమంత్రి ప్రతిజ్ఞ చేశారు.
ప్రాజెక్ట్ యొక్క మొత్తం ఆర్థిక వ్యయం రూ. 16,320 కోట్లు కాగా స్థూల బడ్జెట్ మద్దతు  రూ. 12,320 కోట్లు. గ్రామీణ కుటుంబాలకు రూ. 14,025 కోట్లు కాగా, జిబిఎస్ రూ. 10,587.50 కోట్లు. పట్టణ గృహాలకు వ్యయం రూ. 2,295 కోట్లు కాగా, జిబిఎస్ రూ. 1,732.50 కోట్లు. భారత ప్రభుత్వం అన్ని రాష్ట్రాలు/కేంద్రపాలిత ప్రాంతాలకు ఈ పథకం కోసం అధికంగా నిధులను అందించింది.
దీనదయాళ్ ఉపాధ్యాయ గ్రామ జ్యోతి యోజన  ఈ పథకం ప్రయాణం ప్రారంభమైంది. ఇది గ్రామాల్లో ప్రాథమిక విద్యుత్ మౌలిక సదుపాయాల కల్పనను చేపట్టింది. గ్రామీణ ప్రాంతాల్లో విద్యుత్ సరఫరా నాణ్యత మరియు విశ్వసనీయతను మెరుగుపరచడానికి ఇప్పటికే ఉన్న మౌలిక సదుపాయాలను బలోపేతం చేయడం మరియు పెంచడం, ఇప్పటికే ఉన్న ఫీడర్లు/పంపిణీ ట్రాన్స్ఫార్మర్ల మీటరింగ్పై ఈ పథకం దృష్టి సారించింది.
ప్రధాన మంత్రి సహజ్ బిజ్లీ హర్ ఘర్ యోజన - సౌభాగ్య దేశంలో సార్వత్రిక గృహ విద్యుదీకరణ సాధించడానికి గ్రామీణ మరియు పట్టణ ప్రాంతాలలో మిగిలిన అన్ని విద్యుత్తు లేని గృహాలకు చివరి మైలు కనెక్టివిటీ మరియు విద్యుత్ కనెక్షన్ల ద్వారా అందరికీ విద్యుత్ను అందించాలని భావించింది. ఈ పథకం ద్వారా సమీపంలోని పోల్ నుండి ఇంటి ఆవరణకు ఒక సర్వీస్ కేబుల్ వేయడం, ఒక విద్యుత్ మీటర్ ఏర్పాటు చేయడం, ఎల్ఈడీ బల్బుతో ఒక లైట్ పాయింట్ కోసం వైరింగ్ మరియు ఒక మొబైల్ ఛార్జింగ్ పాయింట్ ద్వారా విద్యుత్ కనెక్షన్లను అందిస్తారు.
ముందున్న లక్ష్యం
పథకం నిర్ధిష్ట లక్ష్యాలు సాధించబడినప్పటికీ, సౌభాగ్య బృందం అందరికీ 24x7 నాణ్యమైన విద్యుత్ సరఫరా అందించే పనిని కొనసాగించింది. విద్యుత్తు లేని గృహాలను గుర్తించడానికి మరియు వారికి విద్యుత్ కనెక్షన్లను అందించడానికి అన్ని రాష్ట్రాలు తమ తమ రాష్ట్రాలలో ప్రత్యేక ప్రచారాలను ప్రారంభించాలని అభ్యర్థించబడ్డాయి. ఆ ప్రయోజనం కోసం ప్రత్యేక టోల్ ఫ్రీ హెల్ప్లైన్ కూడా ప్రారంభించబడింది.
రైల్వే మంత్రిత్వ శాఖ
లాక్డౌన్ ముందు మాదిరిగానే షెడ్యూల్ చేయబడిన రైలు బయల్దేరే సమయానికి అర గంట ముందు రెండో రిజర్వేషన్ చార్టు ప్రకటన
- రెండో చార్ట్ తయారీకి ముందు ఆన్లైన్, పీఆర్ఎస్ టికెట్ కౌంటర్లలో టికెట్ బుకింగ్ సౌకర్యం అందుబాటులో ఉంటుంది
రెండో రిజర్వేషన్ చార్టు తయారీ మరియు జారీకి సంబంధించి మునుపటి వ్యవస్థను పునరుద్ధరించాలని భారత రైల్వే నిర్ణయించింది. ఈ నెల 10వ తేదీ నుంచి ఈ వ్యవస్థను పునరుద్ధరించనున్నారు. కోవిడ్కు ముందు సమయంలో వ్యవస్థీకృతం చేసిన నిబంధనల మేరకు.. రైలు షెడ్యూల్ ప్రకారం బయలు దేరడానికి కనీసం నాలు గంటల ముందు.. మొదటి రిజర్వేషన్ చార్ట్ తయారు చేయబడుతుంది. ఆ తరువాత అందుబాటులో ఉన్న వసతి మేరకు పీఆర్ఎస్ కౌంటర్లలోనూ, ఇంటర్నెట్ ద్వారా ముందు వచ్చిన వారికి ముందు ప్రాతిపదికన
 రెండో రిజర్వేషన్ చార్టును తయారుచేసే వరకు టికెట్ను బుక్ చేసుకోవచ్చు. రైళ్ల బయలుదేరే షెడ్యూల్ / రీషెడ్యూల్ సమయానికి 30 నిమిషాల నుండి 5 నిమిషాల ముందు రెండవ రిజర్వేషన్ చార్ట్లు తయారు చేయబడతాయి. రైలు టిక్కెట్ల వాపసు నిబంధనల ప్రకారం ఈ కాలంలోనే అప్పటికే బుక్ చేసుకున్న టిక్కెట్ల రద్దుకు కూడా అనుమతి ఉంది. మహమ్మారి కారణంగా రెండో రిజర్వేషన్ చార్టును తయారు చేసే సమయాన్ని రైలు బయలు దేరే షెడ్యూల్/ షెడ్యూల్ చేసిన సమయానికి దాదాపు రెండు గంటల ముందుకు మార్చడానికి గాను సూచనలు జారీ చేయబడ్డాయి. దేశంలో రైలు ప్రయాణికుల సౌలభ్యాన్ని నిర్ధారించడానికి జోనల్ రైల్వే అభ్యర్థన ప్రకారం, ఈ విషయం తిరిగి
పరిశీలించబడింది. రైలు బయలుదేరడానికి షెడ్యూల్/ రీషెడ్యూల్ సమయానికి కనీసం 30 నిమిషాల ముందు రెండవ రిజర్వేషన్ చార్ట్ తయారు చేయాలని నిర్ణయించారు. దీని ప్రకారం, రెండో చార్ట్ తయారీకి ముందు ఆన్లైన్ మరియు పీఆర్ఎస్ టికెట్ కౌంటర్లలో టికెట్ బుకింగ్ సౌకర్యం అందుబాటులో ఉంటుంది.
ఈ నెల 10వ తేదీ నుంచి సవరించిన ఈ కొత్త నిబంధనలు అమలుకు వీలుగా
సాప్ట్వేర్లో అవసరమైన మార్పులు జారీ చేయడానికి గాను సీఆర్ఐఎస్ జారీ చేయబడింది.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు 198.20 కోట్ల డోసులు అందించారు.
దేశవ్యాప్త క్రియాశీల కేసుల సంఖ్య 1,15,212
మొత్తం కేసుల్లో క్రియాశీల కేసులు 0.26%
ప్రస్తుత రికవరీ రేటు 98.53%
గత 24 గంటల్లో 15,394 మంది కోలుకున్నారు. దీంతో, కోలుకున్నవారి మొత్తం సంఖ్య 4,29,07,327 కు పెరిగింది.
గత 24 గంటల్లో 16,159 కొత్త కేసులు నమోదయ్యాయి.
రోజువారీ పాజిటివిటీ రేటు 3.56%
వారపు పాజిటివిటీ రేటు 3.84%
గత 24 గంటల్లో చేసిన 4,54,465 కొవిడ్ పరీక్షలతో కలిపి ఇప్పటివరకు 86.49 కోట్ల పరీక్షలు చేశారు.
రక్షణ మంత్రిత్వ శాఖ
సిక్కిం ఉత్తర సరిహద్దులలో భద్రతా పరిస్థితిని సమీక్షించి, దళాలతో కలిసి దీపావళి జరుపుకున్న ఆర్మీ చీఫ్
చీఫ్ ఆఫ్ ఆర్మీ స్టాఫ్  జనరల్ మనోజ్ పాండే 23 & 24 అక్టోబర్ 2022న ఉత్తర్ బెంగాల్, సిక్కిం సరిహద్దు ప్రాంతాలలోని సైనిక స్థావరాలను సందర్శించారు. అన్ని ర్యాంకులకు చెందిన సిబ్బందికి దీపావళి శుభాకాంక్షలు తెలిపడమే కాక సిక్కిం ఉత్తర సరిహద్దులలో భద్రతా పరిస్థితిని సమీక్షించారు. అత్యధిక స్థాయి కార్యాచరణ సామర్ధ్యాన్ని, స్థైర్యాన్ని కొనసాగిస్తున్నందుకు ఆర్మీ చీఫ్ సైనిక దళాలను అభినందించారు.
సరిహద్దు ప్రాంతాల వెంట మౌలిక సదుపాయాల అభివృద్ధి గమనం పట్ల ఆర్మీ చీఫ్ సంతృప్తిని వ్యక్తం చేశారు. ఆయన వెంట ఈస్టర్న్ కమాండ్ కు చెందిన సైనిక కమాండర్ లెఫ్టనెంట్ జనరల్ ఆర్ పి కలితా, జిఒసి త్రిశక్తి కార్ప్స్ లెఫ్టనెంట్ జనరల్ తరుణ కుమార్ ఐచ్ ఉన్నారు. ఆయన సుక్నా సైనిక స్థావరానికి 23 అక్టోబర్ 2022న వచ్చినప్పుడు దీపావళి సందర్భంగా భారతీయ సాంస్కృతిక వారసత్వం, భిన్నత్వంలో ఏకత్వాన్ని ప్రతిబింబిస్తూ నిర్వహించిన ఒక కార్యక్రమం గురించి దళాలతో సిఒఎఎస్ ముచ్చటించారు. అంకిత భావంతో పని చేస్తున్న దళాలను కొనియాడుతూ, దీపావళి సందర్భంగా అన్ని ర్యాంకులకు చెందిన సిబ్బందికి, వారి కుటుంబాలకు దీపావళి శుభాకాంక్షలు తెలిపారు. మౌంట్ జోన్సాంగ్, మౌంట్ డోమెఖాంగ్ లను అధిరోహించిన పర్వతారోహణ బృందాన్ని, ఇటీవల మోవ్ లో జరిగిన స్కిల్ ఎట్ ఆర్మ్స్ పోటీలో మొదటి స్థానంలో నిలిచిన త్రిశక్తి కార్స్స్ షూటింగ్ బృందాన్ని కూడా సిఒఎఎస్ అభినందించారు.
అక్టోబర్ 24వ తేదీన సైనిక కమాండర్, జిఒసితో కలిసి ఉత్తర, తూర్పు సిక్కింలోని ముఖ్య ప్రాంతాలను సిఒఎఎస్ సందర్శించారు. సిక్కిం సెక్టార్ లోని ఉత్తర సరిహద్దుల వెంట మోహరించిన ఫీల్డ్ ఫార్మేషన్స్ కార్యాచరణ పరిస్థితి, సంసిద్ధతను సమీక్షించిన సిఒఎఎస్ సంతృప్తిని వ్యక్తం చేస్తూ, అన్ని రకాల సవాళ్ళను ఎదుర్కొనేందుకు సంసిద్ధంగా ఉండటాన్ని కొనసాగించాలని దళాలకు ఉద్బోధించారు. దీపావళి సందర్భంగా సైనికులకు శుభాకాంక్షలు తెలియచేస్తూ, వారికి స్వీట్లను ఇచ్చి, వారితో కలిసి భుజించారు. సైనికుల వృత్తి నైపుణ్యాన్ని, విధుల పట్ల వారి అంకితభావాన్ని కూడా ఆయన అభినందించారు.
(